# Euroopan unionin C 16A/17.

| | ISSN 1977-1053 |
| --- | --- |
| Euroopan unionin
  virallinen lehti | C 16A |
| | |
| Suomenkielinen laitos | Tiedonantoja ja ilmoituksia | 66. vuosikerta17. tammikuu 2023 |

ISSN 1977-1053

Euroopan unionin

virallinen lehti

C 16A

Suomenkielinen laitos

Tiedonantoja ja ilmoituksia

66. vuosikerta17. tammikuu 2023

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2023/C 16 A/01 | Puhtaan vedyn yhteisyritys – Ilmoitus avoinna olevasta toimitusjohtajan tehtävästä – (Väliaikainen toimihenkilö – palkkaluokka AD 14) – COM/2023/20089 | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2023/C 16 A/01

Puhtaan vedyn yhteisyritys – Ilmoitus avoinna olevasta toimitusjohtajan tehtävästä – (Väliaikainen toimihenkilö – palkkaluokka AD 14) – COM/2023/20089

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 17.1.2023 | FI | Euroopan unionin virallinen lehti | CA 16/1 |
| --- | --- | --- | --- |

17.1.2023

FI

Euroopan unionin virallinen lehti

CA 16/1

---

Puhtaan vedyn yhteisyritys

Ilmoitus avoinna olevasta toimitusjohtajan tehtävästä

(Väliaikainen toimihenkilö – palkkaluokka AD 14)

COM/2023/20089

(2023/C 16 A/01)

Keitä olemme

Puhtaan vedyn yhteisyritys on perustettu neuvoston asetuksella (EU) 2021/2085 (1), ja se on toisen polttokenno- ja vety-yhteisyrityksen (FCH 2 -yhteisyritys) seuraaja.

Puhtaan vedyn yhteisyritys, jäljempänä ”yhteisyritys”, on julkisen ja yksityisen sektorin kumppanuus, joka tukee puhdasta vetyä koskevaa tutkimus- ja innovointitoimintaa Euroopassa. Sen tavoitteena on vahvistaa ja yhdentää EU:n tieteellisiä valmiuksia edistyneiden puhtaan vedyn sovellusten kehittämisen ja parantamisen nopeuttamiseksi ja yhdistää ne unionin puhtaan vedyn arvoketjun kilpailukyvyn vahvistamiseen. Yhteisyrityksen kolme jäsentä ovat Euroopan komissio unionin puolesta, teollisuusryhmittymä, jota edustaa Hydrogen Europe AISBL, ja tutkimusryhmittymä, jota edustaa Hydrogen Europe Research AISBL.

EU tukee yhteisyritystä miljardilla eurolla kaudella 2021–2027, ja tätä tukea täydennetään vähintään vastaavalla määrällä yksityisiä investointeja (kumppanuuteen osallistuvilta kahdelta yksityiseltä jäseneltä), jolloin kokonaistalousarvio kasvaa yli 2 miljardiin euroon.

Yhteisyrityksen tutkimus- ja innovointitoimintaa ohjaa suurelta osin EU:n vetystrategia (2) ja siihen liittyvä toimintapolitiikan kehitys, mukaan lukien REPowerEU-toimintasuunnitelma (3), jolla edistetään strategian täytäntöönpanoa. Yhteisyrityksen pääfokuksena on uusiutuvan vedyn tuotanto sekä vedyn siirto, jakelu ja varastointi ja eräät polttokennojen loppukäyttöteknologiat liikenteessä, rakennuksissa ja teollisuudessa.

Puhtaan vedyn yhteisyrityksessä on 25 työntekijää, mukaan lukien toimitusjohtaja.

Mitä tarjoamme

Yhteisyrityksen toimitusjohtaja vastaa yhteisyrityksen päivittäisestä johtamisesta hallintoneuvoston päätösten mukaisesti. Lisäksi hän on yhteisyrityksen laillinen edustaja ja vastaa toimistaan yhteisyrityksen hallintoneuvostolle. Hän osoittaa johtajuutta, toimii suunnannäyttäjänä yhteisyrityksen toiminnassa ja on keskeisessä asemassa henkilöstön sitoutumisen varmistamisessa ja myönteisen ja terveellisen työympäristön edistämisessä.

Toimitusjohtaja muun muassa

| 1. | toteuttaa yhteisyrityksen talousarviota ja varmistaa talousarviovarojen moitteettoman hoidon, mukaan lukien vaikuttavan ja tehokkaan sisäisen valvontajärjestelmän |
| --- | --- |

1.

| 2. | varmistaa yhteisyrityksen kestävän ja tehokkaan johtamisen |
| --- | --- |

2.

| 3. | valmistelee yhteisyrityksen työohjelman ja varmistaa sen täytäntöönpanon |
| --- | --- |

3.

| 4. | valmistelee yhteisyrityksen talousarvio- ja raportointiasiakirjat (vuotuinen talousarvio, henkilöstötaulukko, vuotuinen toimintakertomus) ja vastaa niistä |
| --- | --- |

4.

| 5. | aloittaa virallisen ja säännöllisen yhteistyön yhteisyrityksen strategisessa tutkimus- ja innovointiohjelmassa yksilöityjen eurooppalaisten kumppanuuksien kanssa |
| --- | --- |

5.

| 6. | toteuttaa yhteisyrityksen viestintäpolitiikkaa |
| --- | --- |

6.

| 7. | toimittaa hallintoneuvostolle kaikki sen pyytämät asiakirjat ja toimii sen sihteeristönä |
| --- | --- |

7.

| 8. | huolehtii siitä, että yhteisyrityksen neuvoa-antavat elimet saavat oikea-aikaista ja kattavaa tietoa |
| --- | --- |

8.

| 9. | on yleisesti vastuussa yhteisyrityksen henkilöstöstä. |
| --- | --- |

9.

Tarkempi kuvaus tehtävistä on asetuksen (EU) 2021/2085 19 ja 83 artiklassa.

Ketä etsimme (valintaperusteet)

Toivomme hakijalta

Johtamistaidot:

| — | kykyä järjestää, johtaa ja valvoa yhteisyrityksen toimia, talousarviota ja henkilöstöä yhteisyrityksen tavoitteiden saavuttamiseksi |
| --- | --- |

—

kykyä järjestää, johtaa ja valvoa yhteisyrityksen toimia, talousarviota ja henkilöstöä yhteisyrityksen tavoitteiden saavuttamiseksi

| — | kykyä johtaa ja motivoida monialaista tiimiä sekä huolehtia siitä monikulttuurisessa ja monikielisessä eurooppalaisessa toimintaympäristössä |
| --- | --- |

—

kykyä johtaa ja motivoida monialaista tiimiä sekä huolehtia siitä monikulttuurisessa ja monikielisessä eurooppalaisessa toimintaympäristössä

| — | kykyä tehdä päätöksiä ja saada aikaan tuloksia kiinteän talousarvion ja aikataulun puitteissa |
| --- | --- |

—

kykyä tehdä päätöksiä ja saada aikaan tuloksia kiinteän talousarvion ja aikataulun puitteissa

| — | kykyä hallinnoida merkittäviä taloudellisia resursseja sekä valmiutta talousarvion suunnitteluun ja sisäiseen valvontaan |
| --- | --- |

—

kykyä hallinnoida merkittäviä taloudellisia resursseja sekä valmiutta talousarvion suunnitteluun ja sisäiseen valvontaan

Erityisosaaminen:

| — | puhtaaseen energiaan siirtymisen ja EU:n energiapolitiikan ymmärtämystä |
| --- | --- |

—

puhtaaseen energiaan siirtymisen ja EU:n energiapolitiikan ymmärtämystä

| — | ymmärtämystä EU:n teollisuudesta ja haasteista, joita puhtaaseen energiaan siirtyminen aiheuttaa |
| --- | --- |

—

ymmärtämystä EU:n teollisuudesta ja haasteista, joita puhtaaseen energiaan siirtyminen aiheuttaa

| — | EU:n tutkimus- ja innovointipolitiikkojen ymmärtämystä |
| --- | --- |

—

EU:n tutkimus- ja innovointipolitiikkojen ymmärtämystä

| — | ymmärtämystä EU:n päätöksenteon ja politiikan suunnittelun rakenteista |
| --- | --- |

—

ymmärtämystä EU:n päätöksenteon ja politiikan suunnittelun rakenteista

Henkilökohtaiset ominaisuudet:

| — | vankkoja diplomaattisia taitoja sekä kykyä aikaansaada kompromissiratkaisuja |
| --- | --- |

—

vankkoja diplomaattisia taitoja sekä kykyä aikaansaada kompromissiratkaisuja

| — | kykyä toimia tiukkojen eettisten periaatteiden mukaisesti (rehellisyys, lojaalisuus, oikeudenmukaisuus ja avoimuus) |
| --- | --- |

—

kykyä toimia tiukkojen eettisten periaatteiden mukaisesti (rehellisyys, lojaalisuus, oikeudenmukaisuus ja avoimuus)

| — | kykyä viestiä sujuvasti ja tuloksellisesti ja luoda hyvät yhteistyösuhteet Euroopan komission yksiköiden, muiden eurooppalaisten kumppanien ja erilaisten ulkoisten sidosryhmien kanssa erityisesti tutkimuksen ja innovoinnin yhteydessä. |
| --- | --- |

—

kykyä viestiä sujuvasti ja tuloksellisesti ja luoda hyvät yhteistyösuhteet Euroopan komission yksiköiden, muiden eurooppalaisten kumppanien ja erilaisten ulkoisten sidosryhmien kanssa erityisesti tutkimuksen ja innovoinnin yhteydessä.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

| — | Kansalaisuus: Hakijan on oltava jonkin Euroopan unionin jäsenvaltion kansalainen. |
| --- | --- |

—

Kansalaisuus: Hakijan on oltava jonkin Euroopan unionin jäsenvaltion kansalainen.

| — | Korkeakoulututkinto: Hakijalla on oltava






  — | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, |
| --- | --- | --- |

—

Korkeakoulututkinto: Hakijalla on oltava

—

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus,

| — | tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

—

tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

| — | Työkokemus: Hakijalla on lisäksi oltava korkeakoulututkinnon suorittamisen jälkeen hankittu vähintään 15 vuoden työkokemus (4) tutkintoa vastaavalla pätevyystasolla. Tästä työkokemuksesta vähintään viiden vuoden on oltava alalta, jolla yhteisyritys toimii. |
| --- | --- |

—

Työkokemus: Hakijalla on lisäksi oltava korkeakoulututkinnon suorittamisen jälkeen hankittu vähintään 15 vuoden työkokemus (4) tutkintoa vastaavalla pätevyystasolla. Tästä työkokemuksesta vähintään viiden vuoden on oltava alalta, jolla yhteisyritys toimii.

| — | Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (5) tämän toimen kannalta olennaiselta alalta. |
| --- | --- |

—

Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (5) tämän toimen kannalta olennaiselta alalta.

| — | Kielitaito: Hakijalla on oltava yhden Euroopan unionin virallisen kielen (6) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä. |
| --- | --- |

—

Kielitaito: Hakijalla on oltava yhden Euroopan unionin virallisen kielen (6) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä.

| — | Ikäraja: Hakijan on hakemuksen jättämisen määräajasta lukien voitava työskennellä koko neljän vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (7) 47 artikla). |
| --- | --- |

—

Ikäraja: Hakijan on hakemuksen jättämisen määräajasta lukien voitava työskennellä koko neljän vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (7) 47 artikla).

Valinta ja nimittäminen

Yhteisyrityksen hallintoneuvosto nimittää toimitusjohtajan Euroopan komission hakijoista laatiman luettelon perusteella.

Euroopan komissio valitsee hakijat luetteloon järjestämällä valintamenettelyn omien valinta- ja palvelukseenottomenettelyjensä mukaisesti (ks. ”Document on Senior Officials Policy” (8)).

Osana tätä valintamenettelyä Euroopan komissio perustaa esivalintalautakunnan, johon kuuluu asetuksen (EU) 2021/2085 mukaisesti yhteisyrityksen kaikkien muiden osakasryhmien (9) paitsi unionin nimittämä edustaja ja yksi hallintoneuvoston nimittämä tarkkailija. Lautakunta arvioi kaikki hakemukset, tarkastaa kelpoisuusvaatimusten täyttymisen ja valitsee sitten ne hakijat, joiden profiilit vastaavat parhaiten edellä mainittuja valintaperusteita ja jotka voidaan kutsua sen haastateltaviksi.

Haastattelujen jälkeen esivalintalautakunta tekee päätelmänsä ja laatii luettelon hakijoista, jotka voidaan kutsua Euroopan komission neuvoa-antavan nimityskomitean jatkohaastatteluun. Nimityskomitea päättää esivalintalautakunnan päätelmät huomioon ottaen, ketkä hakijoista kutsutaan haastatteluun.

Neuvoa-antavan nimityskomitean haastateltaviksi kutsutut hakijat osallistuvat koko päivän kestävään, ulkopuolisten rekrytointikonsulttien toteuttamaan johtamistaitojen arviointiin. Haastattelun ja arvioinnin tulosten perusteella neuvoa-antava nimityskomitea laatii luettelon hakijoista, joiden se katsoo soveltuvan yhteisyrityksen toimitusjohtajan toimeen.

Neuvoa-antavan nimityskomitean luettelossa olevat hakijat haastattelee yksi tai useampi komission jäsen, jonka alaisuudessa suhteista yhteisyritykseen vastaava pääosasto toimii (10).

Näiden haastattelujen jälkeen Euroopan komissio laatii luettelon soveltuvimmista hakijoista, ja luettelo toimitetaan yhteisyrityksen hallintoneuvostolle. Hallintoneuvosto voi päättää haastatella hakijoita, ennen kuin se nimittää toimitusjohtajan komission luettelossa olevien hakijoiden joukosta. Hakijan ottaminen ehdolle valittujen hakijoiden luetteloon ei takaa nimitystä.

Hakijat saatetaan kutsua edellä mainittujen haastattelujen ja kokeiden lisäksi lisähaastatteluihin ja/tai -kokeisiin. Heitä voidaan myös pyytää antamaan lausunto yhdelle tai useammalle Euroopan parlamentin asiaankuuluvalle valiokunnalle.

Yhtäläiset mahdollisuudet, monimuotoisuus ja osallisuus

Puhtaan vedyn yhteisyritys noudattaa henkilöstösääntöjen (11) 1 d artiklan mukaista tasa-arvopolitiikkaa ja syrjimättömyyden periaatetta ja kannustaa sellaisia henkilöitä hakemaan virkoihin, jotka voivat omalta osaltaan edistää monimuotoisuutta, sukupuolten tasa-arvoa ja maantieteellisen edustuksen tasapainoa. Neuvoston asetuksessa (EU) 2021/2085 säädetään nimenomaisesti sukupuolten tasapuolisen edustuksen periaatteen kunnioittamisesta, ja erityisesti naisehdokkaita kannustetaan jättämään hakemus.

Yhteisyritys toteaa, että työ- ja yksityiselämän terve tasapaino on monille ihmisille tärkeä motivaation lähde. Se myös tiedostaa odotuksen siitä, että joustavat työjärjestelyt ovat osa nykyaikaista työympäristöä. Se tarjoaa muiden etujen ohella erittäin hyvän paketin henkilöstösääntöihin perustuvia joustavia työjärjestelyjä ja palveluja, kuten iltapäivähoitoa ja päiväkoteja. Yhteisyritys on työnantajana sitoutunut estämään kaikenlaisen syrjinnän. Se toivoo saavansa hakemuksia EU:n jäsenvaltioista taustaltaan erilaisilta ja erilaista osaamista omaavilta päteviltä hakijoilta mahdollisimman laajalta maantieteelliseltä alueelta.

Vammaisille henkilöille voidaan tarjota apua palvelukseenottomenettelyn aikana. Lisätietoja voi pyytää sähköpostitse osoitteesta HR-BXL-OTHER-AGENTS-RTD@ec.europa.eu.

Palvelussuhteen ehdot

Palkkaus ja palvelussuhteen ehdot määräytyvät Euroopan unionin muuhun henkilöstöön sovellettavien palvelussuhteen ehtojen mukaan.

Hallintoneuvosto nimittää tehtävään valitun henkilön väliaikaiseksi toimihenkilöksi palkkaluokkaan AD 14. Hänet luokitellaan aiemman työkokemuksensa perusteella palkkaluokan palkkatasolle 1 tai 2.

Valittu hakija nimitetään neljän vuoden toimikaudeksi, jota voidaan yhteisyrityksen perustamisasetuksen mukaan jatkaa enintään kolmella vuodella.

Hakijoiden tulee ottaa huomioon, että Euroopan unionin muuhun henkilöstöön sovellettavien palvelussuhteen ehtojen mukaan kaikkien uusien toimihenkilöiden on suoritettava hyväksyttävästi yhdeksän kuukauden koeaika.

Toimipaikkana on Bryssel, Belgia.

Toimi voidaan täyttää 16. toukokuuta 2023 alkaen.

Tärkeää tietoa hakijoille

Hakijoita muistutetaan siitä, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai epäsuorasti yhteydessä valintalautakuntien jäseniin. Kaikki kyselyt on osoitettava asiaa käsittelevän lautakunnan sihteeristölle.

Henkilötietojen suoja

Euroopan komissio huolehtii siitä, että hakijoiden henkilötietojen käsittelyssä noudatetaan Euroopan parlamentin ja neuvoston asetusta (EU) 2018/1725 (12). Erityistä huomiota kiinnitetään tietojen luottamuksellisuuteen ja tietosuojaan.

Riippumattomuus ja sidonnaisuuksia koskeva ilmoitus

Ennen työtehtävien aloittamista toimitusjohtajan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hänen on myös annettava ilmoitus sidonnaisuuksista, joiden voidaan katsoa heikentävän hänen riippumattomuuttaan.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkintoa, korkean tason työkokemusta ja kielitaitoa koskevat vaatimukset. Jos jokin edellytyksistä ei täyty, hakemus hylätään automaattisesti.

Hakijan on rekisteröidyttävä seuraavalla verkkosivustolla ja noudatettava menettelyn eri vaiheista annettuja ohjeita:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces&langue=EN

Hakijalla on oltava voimassa oleva sähköpostiosoite. Sitä käytetään sekä rekisteröitymisen vahvistamiseen että yhteydenpitoon hakijan kanssa menettelyn aikana. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo pdf-muodossa, mieluiten Europass-ansioluettelomallia (13) käyttäen, ja laadittava verkossa vapaamuotoinen hakemuskirje (enintään 8 000 merkkiä). Ansioluettelo ja vapaamuotoinen hakemuskirje voidaan toimittaa millä tahansa Euroopan unionin virallisella kielellä.

On hakijan oman edun mukaista varmistaa, että hakemus on täsmällinen, perusteellinen ja totuudenmukainen.

Kun hakija on lähettänyt sähköisen rekisteröitymislomakkeen, hän saa sähköpostiviestin, jossa vahvistetaan, että hakemus on rekisteröity. Jos hakija ei saa vahvistusviestiä, hakemusta ei ole rekisteröity!

Hakuprosessin etenemistä ei ole mahdollista seurata verkossa. Euroopan komissio ottaa suoraan yhteyttä hakijaan hakemuksen käsittelyyn liittyvissä asioissa.

Sähköpostitse lähetettyjä hakemuksia ei hyväksytä. Lisätietoja ja/tai apua teknisiin ongelmiin voi pyytää sähköpostitse osoitteesta HR-MANAGEMENT-ONLINE@ec.europa.eu

Sähköinen rekisteröityminen on syytä tehdä hyvissä ajoin ennen määräajan päättymistä. Hakemista ei kannata jättää hakuajan viimeisiin päiviin, sillä rekisteröityminen ei verkkoliikenteen ruuhkien tai internetyhteyden katkosten takia välttämättä onnistu ensi yrittämällä. Tietojen syöttäminen ei ole mahdollista sen jälkeen, kun rekisteröitymisen määräaika on päättynyt. Rekisteröitymistä määräajan jälkeen ei oteta huomioon.

Rekisteröitymisen määräaika

Rekisteröityminen päättyy 14. helmikuuta 2023 klo 12.00 Belgian aikaa, jonka jälkeen rekisteröityminen ei ole enää mahdollista.

---

(1)  Neuvoston asetus (EU) 2021/2085, annettu 19 päivänä marraskuuta 2021, Horisontti Eurooppa -ohjelman yhteisyritysten perustamisesta sekä asetusten (EY) N:o 219/2007, (EU) N:o 557/2014, (EU) N:o 558/2014, (EU) N:o 559/2014, (EU) N:o 560/2014, (EU) N:o 561/2014 ja (EU) N:o 642/2014 kumoamisesta (EUVL L 427, 30.11.2021, s. 17).

(2)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Vetystrategia ilmastoneutraalille Euroopalle, COM(2020) 301 final, https://eur-lex.europa.eu/legal-content/FI/TXT/PDF/?uri=CELEX:52020DC0301&from=EN

(3)  Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle – REPowerEU-suunnitelma, COM(2022) 230 final, https://eur-lex.europa.eu/resource.html?uri=cellar:fc930f14-d7ae-11ec-a95f-01aa75ed71a1.0007.02/DOC_1&format=PDF

(4)  Työkokemus otetaan huomioon vain, jos se edustaa todellista työsuhdetta, jossa on kyse tosiasiallisesta työnteosta palkattuna työntekijänä (mikä tahansa työsopimus) tai palvelun tarjoajana. Osa-aikatyö otetaan huomioon kokoaikatyöksi muunnettuna. Äitiys-/vanhempain-/adoptiovapaa otetaan huomioon, jos se on pidetty työsopimuksen puitteissa. Tohtorinopinnot rinnastetaan työkokemukseen myös siinä tapauksessa, että niistä ei ole maksettu korvausta, enintään kolmen vuoden ajalta, edellyttäen että tohtorintutkinto on suoritettu hyväksytysti. Tietty ajanjakso voidaan ottaa huomioon vain kerran.

(5)  Hakijan on ilmoitettava ansioluettelossaan selvästi seuraavat tiedot kaikilta niiltä vuosilta, jotka hän on toiminut johtotehtävissä: 1) johtotehtävien nimike ja tehtävänkuvaus, 2) alaisten määrä, 3) tehtävässä hallinnoitujen varojen suuruusluokka, 4) ylempien ja alempien organisaatiotasojen määrä sekä 5) samantasoisessa tehtävässä toimineiden henkilöiden määrä.

(6)  https://eur-lex.europa.eu/legal-content/FI/TXT/?uri=CELEX%3A01958R0001-20130701

(7)  https://eur-lex.europa.eu/legal-content/FI/TXT/?uri=CELEX%3A01962R0031-20140701

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (saatavilla vain englanniksi)

(9)  Muilla osakkailla kuin unionilla tarkoitetaan ”mitä tahansa osallistujavaltiota, yksityistä osakasta tai kansainvälistä järjestöä, joka on yhteisyrityksen osakas”.

(10)  Näin toimitaan, paitsi jos asianomainen komission jäsen on 5. joulukuuta 2007 tehdyn komission päätöksen (PV(2007) 1811) ja 30. syyskuuta 2020 tehdyn komission päätöksen (PV(2020) 2351) mukaisesti siirtänyt tämän tehtävän jollekin toiselle.

(11)  https://eur-lex.europa.eu/legal-content/FI/TXT/?uri=CELEX%3A01962R0031-20140701

(12)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

(13)  Lisätietoja Europass-ansioluettelon luomisesta verkossa on osoitteessa https://europa.eu/europass/fi/create-europass-cv

---